Taɛlamt ImaziYen teţṛefṛif deg igenni n Tṛables. Ţţeswiṛa s tezger tilisa, tnuda timura. Amaḍal akw iwala ţ. Ass enni, ayen ẓṛant wallen d ayen akkenni neţṛaǧu s tuffra. D ayen akken s ur numin ara. Adabu enni imeḥqen tamaziYt, i ţ yenfan ula deg yexxamen yeYli, yegrareb.
Wi s yennan a d yas wass enn ? Nerra tablaṭ i wul, amzun akken neqbel akw ayen i d iḍṛan, neqbel tarennawt n “Wedlis azegzaw” n Qeddafi, tarennawt n Ibaatiyen, wid enni imeḍlen tamaziYt, imḥan ism is, yeqelɛan aẓaṛ is. Aẓaṛ enni yeṛṣan deg umezruy n tmurt, aẓaṛ i d yekkan si zzman n Hérodote. Aẓaṛ enni d yefkan ula d isem agi Libya, isem n tmurt n-wassa. Yak, zik, wid umi qqaren “Ilibiyen” llan d-taqbilt tamaziYt deg Libya.
D-tideţ, asirem enni amezwaru i yeččuṛen ulawen, isluY it wayen i t id iḍefṛen: tarennawt ImaziYen n Wedrar Nefussa, ɛallqen ţ i yemǧuhad n tineslemt, at ičumar yeţţawes Utaram !
Maca, xas akken, taɛlamt ImaziYen enni iṛefeṛfen deg tazwara nnig lYaṛ n Maɛmeṛ Qeddafi, akken mazal it yedduxxun, yuYal d ixerban, teǧǧa d lateṛ deg-wallaYen. Mazal ad texdem ccYwel is. Ulac tardast n wakal n Tferka Ugafa ara ţ yeţţun.
Mi nwala, ass enni n tlelli d yuYalen, ilmeẓyen ɛallan Yaz (Z) i Y icerken deg igenni n Tṛables, iban belli tarennawt enni diYen tcerk aY akken i Y icrek Yaz enni izduklen nnil, awraY d uzegzaw. Neţţat enneY, nekwni nban ines.
Tarennawt agi tedda d deg lǧeṛṛa n Tefsut ImaziYen n 1980, i yekkren i tsertit n ukabar yiwen, deg lǧeṛṛa isuraf n wid akw innuYen akken a d sekflen tamagit yeţwarkḍen, a d sekflen iẓuṛan enni isḥerqen Ibaatiyen iḥeqqaṛen, deg lǧeṛṛa n wid akw innuYen Yef izerfan ennsen. Ass a Tafsut imaziYen, akw ImaziYen n tmura ţţikin degs.
Daymi, tameYra yagi useggwas a n Tefust ImaziYen tis 32, nessaram a ţ nehdu i tiyessetmatin enneY yakw d wamtaten enneY imaziYen n Libya. Wid i d yeḥyan awal umedyaz amaziY i s yennan, nnig 50 iseggwasen akkin:
Ṭzemṛeḍ ad teǧǧeḍ i laẓ tiɛebbaḍ
Tzemreḍ ad tsekweḍ ifadden
Tzemreḍ ad teṛẓeḍ ţnefexa n-wezṛu n tnicca Yef ẓẓebṛa n tmuḥqranit
Yiwen ur izmir ad isYar iYbula n ddaw tmurt i d iţţaken insisen deg i id iţsummu ayefki n telelli ṛṛuḥ agujil.
Awalen agi, ma nerra ten Yer tsertit, a d ibin belli idles amaziY, d win i d ayefki n tlelli Yef yewwi umedyaz. A d nesmekti belli deg lǧeṛṛa n Umussu amaziY i d illul Ijerrid n Izerfan n Wemdan amezwaru deg tmurt n Lzzayer, d imeYnasen n tmaziYt i t id isekkren, i t irefden. Ama deg Lmeṛṛuk, ama deg Lzzayer, deg Libya neY deg Tunes assa iḍehr ed belli, si tama n weYref, yiwen n sslak i tsalafit i yellan : d-timmuzeYt.
Ataram yuwsen akken ad Ylin isnarafen n Waaraben, ass a iṛuḥ am wakken iqbel ccariɛa ad-tuYal deg-wemkan ennsen. Wannag atamten enneY ImucaY, kkren i ṭṭrad n taggara.
Tafsut agi i Tṛables, a ţ nefk i tiyessetmatin enneY d watmaten enneY imaziYen n Libya.
Tasfut agi i Tṛables, a ţ neg d tamuli n tegmaţ, n temselta tamaynut deg umennuY i Y yeggunin, d tin ara d yawin limaṛat enniḍen, d tin ara yellin tibbura ywehhan Yer tYaltin ansi ara d iḍil usirem.
Tafsut agi i Tṛables, d tiYri ara nger i tsuda tigraYelnawin, a nezwir seg l’OTAN, i yeţţikin deg useYli n Maammar Qeddafi, iwakken ur ţţaǧǧant ad yuYal g wemkan is udabu ara Y issendemmen. A d naf iman enneY neqqar : ţţif zzman n Qeddafi, a nuYal degs neţmenni.
Neẓṛa ayen yecqan Ataram, ur yelli d aYref n Libya, ayen i t yecqan d lgaz. Fellas i ṭerṣa tiṭ is, awi d kan a d iţceṛcuṛ. Maca, mačči Yer yiwen ssuq i nsewweq nekwni yides. Di ssuq enneY, nekwni, aYref amaziY yezwar lgaz. Deg tmurt enneY, tamaziYt teţţalas tudert.
MeYres 2962
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ast_Latn